Mødet er åbnet. I dag er der følgende anmeldelser: Morten Østergaard (RV) har meddelt mig, at han nedlægger sit hverv som medlem af Folketinget pr. 16. juni 2021. Fra medlem af Folketinget Naser Khader (KF), der har orlov, har jeg modtaget meddelelse om, at han fra og med den 1. august 2021 atter kan give møde i Tinget. Mads Andersens (KF) hverv som midlertidigt medlem af Folketinget, som stedfortræder for Naser Khader (KF), ophører fra nævnte dato at regne. Da Mads Andersen (KF) imidlertid er 1. stedfortræder for Det Konservative Folkeparti i Sjællands Storkreds, er han berettiget til at fortsætte som midlertidigt medlem i anledning af den orlov, der den 20. maj 2021 er meddelt Brigitte Klintskov Jerkel (KF), hvilket han har erklæret sig villig til. Herefter ophører fra den 1. august 2021 at regne Stine Pilt Olsens (KF) hverv som midlertidigt medlem i anledning af Brigitte Klintskov Jerkels orlov. Miljø- og Fødevareudvalget har afgivet beretning om Ministeriet for Fødevarer, Landbrug og Fiskeris forvaltning af tilskud til landbrugere. 31). Beretningen vil fremgå af www.folketingstidende.dk. Radikale Venstres folketingsgruppe har meddelt mig, at medlem af Folketinget Martin Lidegaard er udpeget som stedfortræder i Lønningsrådet i stedet for medlem af Folketinget Sofie Carsten Nielsen for den resterende del af indeværende funktionsperiode. Den pågældende er herefter valgt.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-5, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget. Af tekniske årsager er vi så nødt til at holde en pause.
Folketingets næste møde afholdes i dag, torsdag den 24. juni 2021, kl. 13.15. Og jeg skal bede om, at man stille og roligt forlader pladserne, så vi kan få sprittet af.